玛丽咏·高帝娅

玛丽咏·高帝娅（，）是法国著名演员，2008年个奥斯卡影后。伊勒巴黎养个。伊娘叫Niseema Theillaud，喜剧演员；伊爷叫Jean-Claude Cotillard，做导演个。
 15岁辰光已经演过电影《计程车》（Taxi），伊得仔新人奖，接下去一脚又演勒二部续集。
 28岁个辰光，伊演出仔电影白相敢勿敢游戏（法语：Jeux d'Enfants）或者英语叫倷敢个话法就爱我（Love Me If You Dare）轰动仔全欧洲，伊邪气出名哉。
 2007年，电影玫瑰人生（La Môme╱香港译：粉红色个人生/美国翻译：La Vie En Rose）推出，万众就话伊个演技已到仔登峰造极个境地里向啦。
 2008年，伊凭借搿部电影咦先后得仔金球奖（Golden Globe Award）、英国电视电影艺术学院奖（BAFTA）、凯撒奖、美国奥斯卡奖。

 生平 
玛丽咏从小就勒勒爷娘艺术熏陶下头长大个。还弗止伊爷娘，伊个两个双胞胎兄弟，侪比伊小（1977年11月6号生），一个叫Quentin，是画家、雕刻家；一个叫Guillaume，作家。伊头一趟演出个作品是伊堂兄弟Laurent Cotillard导演个’’’带小人个小阿姨勒壁橱里向’’’。1994年，伊拿着奥合莱昂戏剧学院奖(Prix du Conservatoire d'art dramatique d'Orléans)。伊搭另外一个演员Guillaume Can1et订仔亲哉。

 演戏路 
一开始星，伊勒电视连续剧Highlander或者极限（Extrême Limite）里向演戏。接下去伊头趟演电影：La Belle Verte。. 

老百姓真正开始晓得伊，总归是勒1998年Luc Besson拍个电影计程车1里向。搿下去就有好脱星别个电影’’La Mouette’’、’’Lisa’’。2001年辰光，伊了电影漂亮个事体里向一个人演两个角色，最后提名拨伊凯撒奖最有潜力女演员。

2002年，演过仔计程车3，伊就搭制片人Luc Besson讲伊弗蹲仔搿个团队哉，原因是伊想要变角色，弗高兴一例勒屏幕浪卖“洋娃娃面孔”（靠面孔吃饭）。2003年辰光，导演Tim Burton 拨仔伊一只机会，勒美国电影“大智若鱼”（Big Fish）里向演。

2004年，凭借伊勒Jean-Pierre Jeunet导演电影等未婚夫回转等煞人（Un long dimanche de fiançailles）个角色Tina Lombardi，伊获得凯撒奖最佳女配角奖。

2006年，伊出演奥里维延•达罂（Olivier Dahan）导演个电影’’’玫瑰人生’’’，演法国有名个艾迪托 比娅呋。勒选演员个辰光，伊搭另外一个法国名演员奥特莱 导都（Audrey Tautou）是竞争对手。后来子，导演搭制片人Alain Goldman更加欢喜玛丽咏。就因为搿庄事体，法国电视1台帮资助伊俚个经费减到1/3。 Interview « Femme actuelle » n° 1162 。拍搿部电影碰着好星问题，但是交关成功。玛丽咏凭搿部电影收着交关奖，单单是凭借一个角色。搿勒勒电影届弗少有个，伊同时拿着金球奖最佳女演员奖、英国电视电影艺术学院奖、凯撒最佳女演员奖、2008年奥斯卡最佳女演员奖。伊也是48年来第二个拿着奥斯卡奖个法国女演员。48年前是西莫娜 西绕莱 实际浪，玛丽咏是第三个法国女演员，因为有个女演员Claudette Colbert 加仔美国国籍，勒1935年Frank Capra电影New York-Miami拿着最佳女演员奖。玛丽咏也是第四个拿着奥斯卡奖个法国女演员，勒伊前头还有Juliette Binoche 拿着1997年奥斯卡最佳女配角奖：Anthony Minghella个电影英国病人(覅来问我是啥人) 。 拿着同一类奖。玛丽咏是勒Sofia Loren后头第二个女喜剧演员，凭外语片（非英语）拿着奥斯卡个。Sofia Loren勒1960年凭借La Ciociara拿着奥斯卡最佳女演员奖，电影是意大利语个。伊乃歇也是独翘零零一个女演员，用法语拍电影拿着奥斯卡奖面前两个侪是拍个英语电影: Simone Signoret, 1960年Jack Clayton电影Les Chemins de la haute ville；Juliette Binoche ，1997年电影英国病人 。

根据le Figaro报纸讲：伊2007年收入有1  欧元，这伊算下来，伊勒法国女演员里向收入排名第三，面前两个是Mathilde Seigner搭Nathalie Baye。

 有影响个电影 
 《计程车》（Taxi），《计程车2》，《计程车3》
 《白相敢弗敢游戏》（Jeux d'Enfants）
 《玫瑰人生》，是乃歇辰光伊个颠峰作品。

 　鸣谢导演 

2008年2月25号，伊得仔奥斯卡金像奖（Academy Award），当时热泪盈眶勒讲台浪话感谢《玫瑰人生》导演奥里维延•达罂（Olivier Dahan）个说话，——<span style="color:darkgreen;">Maestro Olivier, you rocked my life. You have truly rocked my life, ,, , Thank you life, thank you love. And it is true that there are some angels in this city.</span>
全部作品
 长剧 
 1994年 : Philippe Harel个想要有人亲亲伊个男小人个故事/法文：Histoire d'un garçon qui voulait qu'on l'embrasse
 1996年 : Arnaud Desplechin个Comment je me suis disputé...(ma vie sexuelle)
 1996 : Coline Serreau个La Belle Verte
 1998年 : Gérard Pirès个计程车 演Lily Bertineau 1999年 : Francis Reusser 个La Guerre dans le haut pays演 Julie Bonzon
 1999 : Sarah Lévy 个Du bleu jusqu'en Amérique
 2000年 : Gérard Krawczyk 个计程车2 演 Lily Bertineau
 2000 : Alexandre Aja个Furia
 2001年 : Gilles Paquet-Brenner个漂亮个事体(Les Jolies Choses)
 2001 : Pierre Grimblat 个“丽石”（女人名字）（法文：Lisa）
 2002年 : Guillaume Nicloux个Une affaire privée演 Clarisse Entoven
 2003年 : Gérard Krawczyk 个计程车3（Taxi 3）演 Lily Bertineau
 2003 : Yann Samuell 个白相敢勿敢游戏（Jeux d'enfants ）演 Sophie Kowalsky
 2003 : Tim Burton 个“大智若鱼”（Big Fish）演 Joséphine
 2004年 : Jean-Pierre Jeunet 个等未婚夫回转等煞人（法文：Un long dimanche de fiançailles 演 Tina Lombardi
 2005年 : Lucile Hadzihalilovic 个Innocence
 2005 : Fabienne Godet个Sauf le respect que je vous dois 
 2005 : Richard Berry个La Boîte noire
 2005 : Stéphan Guérin-Tillié个Edy
 2005 : Steve Suissa 个Cavalcade
 2005 : Rémi Bezançon 个Ma vie en l'air
 2005 : Abel Ferrara 个电影Mary里向演 Gretchen Mol
 2006年 : Julie Lopes-Curval个电影侬搭我
 2006 : Lionel Bailliu 个公平比赛（Fair play） 
 2006 : Olivier Van Hoofstadt 个电影Dikkenek
 2006 : Ridley Scott 个Une grande année演 Fanny Chenal
 2007年 : Olivier Dahan 拍个玫瑰人生（法文：La Môme；英文：La vie en rose）演: 艾迪托 比娅呋，法国传奇人物（Édith Piaf）

 短剧 
 1996年 : Snuff Movie
 1996年 :勒 L'@mour est à réinventer, dix histoires d'amour au temps du sida里向演Nils Tavernier 编个一部分叫 La Mouette 
 1997年 : Affaire classée de Luc Gallissaires
 1997 年 : Mauro Losa 个La Sentence 
 1998 年 : La Surface de réparation
 1999 年 : L'Appel de la cave
 2000 年 : Le Marquis
 2001年 : Céline Nieszawer 个Heureuse 
 2001 年: Boomer

 电视 
 1993年 : Highlander
 1994年 : 极限（Extrême limite）
 1996年 : 克劳爱（Chloé）
 1998年 : 弗准醒过来（Interdit de vieillir）
 2001年 : Les Redoutables : Doggy Dog
 2001年 : Laurent Carcélès 个Une femme piégée

 得奖搭提名 
 得奖 
 2004年 : 戛纳电影节肖巴奖(Trophée Chopard)——（Un long dimanche de fiançailles） 
 2005年 : 凯撒奖最佳女配角：等未婚夫回转等煞人（Un long dimanche de fiançailles）
 2007年 : 加部电影节最佳女演员金天鹅奖 ：玫瑰人生 （La Môme）
 2007年 : 好莱坞电影节“当年女演员奖”：玫瑰人生 （La Môme）
 2008年 : 凯撒奖最佳女演员：玫瑰人生 （La Môme）
 2008年: 奥斯卡最佳女演员奖：玫瑰人生 （La Môme）
 2008年 : 金球奖-音乐剧戏剧最佳女演员奖：玫瑰人生 （La Môme）
 2008年 : 英国电视电影艺术学院奖-最佳女演员奖：玫瑰人生 （La Môme）
 2008年 : 2008光亮之星最佳女演员（Lumière 2008）：玫瑰人生 （La Môme）
 2008年 : 19届巴勒姆斯拨灵斯电影节（Palm Springs）奖：玫瑰人生 （La Môme）

 提名 
 1998年 : 1999年最有潜力女演员奖：出租车(1998年电影)
 2002年: 2002年最有潜力女演员奖：漂亮个事体（ Les Jolies Choses）
 法国戛纳电影节影视演员协会奖最佳女演员提名：玫瑰人生 （La Môme）

 参考资料 

Category:法国电影女演员
Category:法国电视女演员